EkBass/fiwiki-20250220-pages-articles huggingface dataset:
Juovakaniinikala

Juovakaniinikala (Siganus lineatus) on kaniinikalojen (Siganidae) heimoon kuuluva merivesissä elävä kalalaji, jota pidetään myös akvaariossa. Sen kuvasi tieteelle Achille Valenciennes vuonna 1835. == Koko ja ulkonäkö == Juovakaniinikala kasvaa yleensä noin 25 senttimetrin mittaiseksi ja korkeintaan 43 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Keltakaniinikala on pohjaväriltään vaaleansininen. Evät ja pyrstö ovat siniset lukuun ottamatta selkäevää jossa on myös vähän keltaista. Pyrstön tyvessä on keltainen läikkä. == Levinneisyys ja elinympäristö == Juovakaniinikalaa tavataan Tyyneltämereltä Aasiasta ja Oseaniasta. Lajin elinympäristöä ovat pääasiassa laguunit ja koralliriutat. Kansainvälinen luonnonsuojeluliitto IUCN on luokitellut keltakaniinikalan elinvoimaiseksi lajiksi. == Ravinto ja elintavat == Juovakaniinikala käyttää ravinnokseen leviä. Laji elää pienissä, noin 10–25 yksilön parvissa 25–29 asteen lämpöisissä vesissä korkeintaan 25 metrin syvyydessä. Juovakaniinikala kutee ensimmäisen kerran noin kahden vuoden ikäisenä. == Lähteet == Luokka:Kaniinikalat
Ruskokekonokka

Ruskokekonokka (Cholornis unicolor) eli aiemmalta nimeltään ruskonokkatimali on kerttuihin kuuluva lintulaji. Lajia tavataan Etelä- ja Itä-Aasiasta. ==Koko ja ulkonäkö== Ruskokekonokka voi kasvaa noin 21 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan se on tukeva ja pitkäpyrstöinen. Ruskokekonokka on yleisväriltään harmahtavanruskea. Päälaella on mustia raitoja. Lajin kurkku on harmaa ja muuttuu vatsaa kohden ruskeaksi. Ruskokekonokan selkä on harmahtavan ruskea ja siivet ovat punaruskeat. Linnun nokka on tukeva, lyhyehkö ja väriltään harmaa tai keltainen. ==Levinneisyys ja elinympäristö== Ruskokekonokkaa tavataan Nepalista, Intian pohjoisosista ja Bhutanista sekä Kiinan eteläosasta. Lajin elinympäristöä ovat bambumetsiköt ja pensaikot. Ruskokekonokka liikkuu pieninä ryhminä ja viettää piilottelevaa elämää. Linnun ravintoa ovat siemenet. ==Lähteet== Luokka:Kertut
Jarl Emerik Jaatinen

Jarl Emerik Jaatinen (20. syyskuuta 1884 Kokkola – 23. marraskuuta 1953) oli suomalainen rautatieinsinööri ja Kokkolan kaupunginjohtaja.Ylioppilasmatrikkeli 1903, matrikkelinumero 28563Rafael Olinin Geneanet-sivusto : Jarl Emerik Jaatinen Jaatisen vanhemmat olivat kihlakunnantuomari, valtiopäivämies Axel Mathias Jaatinen (1834–1907) ja Hilma Stenberg. Hän pääsi ylioppilaaksi 1903 yksityistodistuksella Helsingin reaalilyseosta ja hän suoritti insinööritutkinnon Zürichissä Sveitsissä 1907. Jaatinen oli ratainsinöörinä rautateillä 1907–1930 ja hän toimi Kokkolan kaupunginjohtajana 1930–1948.Ylioppilasmatrikkeli 1853–1899 : Mathias Jaatinen Jarl Emerik Jaatinen oli naimisissa Fanny Nybergin kanssa ja sen jälkeen vuodesta 1925 Eine Walborg Selinin kanssa. Toimitusjohtaja, kirjailija Inga Lindqvist, o. s. Jaatinen, kirjailijanimi Inga Brogren on Jarl Emerik Jaatisen tytär hänen ensimmäisestä avioliitostaan. == Lähteet == == Aiheesta muualla == * Rautatieinsinööri, myöhempi Kokkolan kaupunginjohtaja Jarl Emerik Jaatinen, Zürichissä vuonna 1905 otettu valokuva, Museovirasto, Historian kuvakokoelma (Finna) Luokka:Suomalaiset insinöörit Luokka:Kokkolan kaupunginjohtajat Luokka:Vuonna 1884 syntyneet Luokka:Vuonna 1953 kuolleet
Antennarioidei

Antennarioidei yksi krottikalojen (Lophiiformes) kalalahkon viidestä alalahkosta. Siihen luetaan neljä heimoa, joissa on 21 sukua. == Lähteet == Luokka:Krottikalat
Strike Back

Strike Back on brittiläis-yhdysvaltalainen toiminta- ja draamasarja, joka perustuu Chris Ryanin kirjoittamaan samannimiseen romaaniin. Siinä seurataan Britannian hallituksen Defence Intelligence (DI) -osaston alaista Section 20 -ryhmää heidän taistelessa terrorismia vastaan eripuolilla maapalloa. Sarjan ensimmäinen alkoi Sky One -kanavalla 5. toukokuuta 2010. Kahdeksannen ja viimeisen kauden finaalijakso esitettiin 28. huhtikuuta 2020. Suomessa sarja on katsottavissa HBO Max - suoratoistopalvelussa. == Tuotantokaudet == Kausi Nimike Jaksot Ensiesitys (Sky One) Avausjakso Päätösjakso 1 Strike Back 6 5. toukokuuta 2010 19. toukokuuta 2010 2 Project Dawn 10 21. elokuuta 2011 23. lokakuuta 2011 3 Vengeance 10 2. syyskuuta 2012 4. marraskuuta 2012 4 Shadow Warfare 10 28. lokakuuta 2013 30. joulukuuta 2013 5 Legacy 10 3. kesäkuuta 2015 29. heinkäkuuta 2015 6 Retribution 10 31. lokakuuta 2017 28. helmikuuta 2018 7 Revolution 10 28. helmikuuta 2018 2. toukokuuta 2019 8 Vendetta 10 25. helmikuuta 2020 28. huhtikuuta 2020 == Tuotanto == Televisiosarja perustuu entisen SAS-ryhmän kersantin, Chris Ryanin samannimiseen kirjaan. Tuottaja Andy Harries on kertonut, että kertoi halustaan tehdä Stike Back -kirjaan perustuvan televisiosarjan Sky One -kanavan draamapuolen johtajalle Elaine Pykelle, ennen kuin oli itse edes lukenut kirjaa. Chris Ryan kiinnitettiin sarjan konsultiksi ja Andy Harries vastaavaksi tuottajaksi projektin alkumetreillä. Helmikuussa 2011 Sky One kertoi solmineensa sopimuksen yhdysvaltalaisen Cinemax-kanavan kanssa sarjan tuottamisesta. == Lähteet == == Aiheesta muualla == * Strike Back Sky.comissa * Luokka:Brittiläiset draamasarjat Luokka:Brittiläiset rikossarjat Luokka:Romaaneihin perustuvat televisiosarjat Luokka:Cinemaxin televisio-ohjelmat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset draamasarjat Luokka:2020-luvun yhdysvaltalaiset rikossarjat
Dillonin piirikunta

Dillonin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 30 479 vuonna 2019. Piirikunnan hallintokeskus on Dillonin kaupunki. Piirikunta perustettiin vuonna 1910. == Lähteet == == Aiheesta muualla == Luokka:Etelä-Carolinan piirikunnat
Dorchesterin piirikunta (Etelä-Carolina)

Dorchesterin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 162 809 vuonna 2019. Piirikunnan hallintokeskus on St. Georgen kaupunki. Piirikunta perustettiin vuonna 1897. == Lähteet == == Aiheesta muualla == Luokka:Etelä-Carolinan piirikunnat
Dolgoje (järvi Tšorjanajoessa Strugi-Krasnyjen piirissä)

Dolgoje () on järvi Luoteis-Venäjällä Pihkovan alueen Strugi-Krasnyjen piirissä. Järven nimi ozero Dolgoje merkitsee pitkää (″Pitkäjärvi″), millä todennäköisesti viitataan järven pitkänomaiseen muotoon. == Maantietoa == Järvi on 850 metriä pitkä, 350 metriä leveä ja sen pinta-ala on 10 hehtaaria. Se on pitkä ja kapea järvi, jossa on vastarannoilla pienet lahdet. Se sijaitsee 3,5 kilometriä Knjažitsyn () kylästä luoteeseen. Sen keskisyvyys on 2,5 metriä ja sen syvänteessä on 4,0 metriä vettä. Sen vedenpinnan korkeus on alle 150 metriä mpy. Järvellä ei vaikuta ilmakuvien perusteella olevan asutusta. == Luontoarvoja == Järvessä elää ainakin ahven, särki, mutakala, hauki ja ruutana. Järvellä on mutapohja. Sen metsäiset rannat ovat matalat ja paikoin soistuneet. Rantaveteen on kaatunut puiden runkoja ja sourannoilla työntyy järvelle turvehetteikköjä. == Vesistösuhteita == Dolgoje sijaitsee Tšorjanan valuma-alueella ja se on Tšorjanan lähdejärvi. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 0,31 neliökilometriä , josta järvi itse muodostaa kolmasosan. Ilmakuvien perusteella siihen ei ole johdettu ojia. Sen lasku-uoma Tšorjana alkaa järven pohjoispäästä pienenä purona. == Huomautuksia == == Lähteet == Luokka:Pihkovan alueen järvet Luokka:Tšorjanan valuma-alue Luokka:Strugi-Krasnyjen piiri
Nar Bahadur Bhandari

Nar Bahadur Bhandari (5. lokakuuta 1940 – 16. heinäkuuta 2017) oli intialainen poliitikko, joka toimi Sikkimin pääministerinä kolme kautta vuosina 1979–1984 ja 1985–1994. Hän oli myös perustamansa Sikkim Sangram Parishad -puolueen puheenjohtaja kuolemaansa asti. Bhandarin poliittinen ura alkoi vuonna 1967 Darjeelingissa, missä hän osallistui Tarun Sangha -puolueen toimintaan. Palattuaan kotiseuduilleen, Sikkimin Sorengiin, hän työskenteli opettajana. Hän osallistui Sikkimin demokratialiikkeeseen ja perusti oman puolueensa vuonna 1974. Kolme vuotta myöhemmin hän perusti toisen puolueen nimeltä Sikkim Janata Parishad, jonka vaalimenestyksen turvin hänet valittiin Sikkimin pääministeriksi 1979. Hänen vaalikampanjansa perustui ajatukseen, että Sikkim kuului sikkimiläisille vaikka se liittyikin osaksi Intiaa. India Today -lehden haastattelussa hän ilmoitti pyrkivänsä estämään rahanvirtaamisen ulos Sikkimistä ja haluavansa estää muuttoliikkeen muista osavaltioista. Hän vastusti Sikkimin liittymistä Intiaan alun perin ja ilmoitti kannattaneensa vain monarkiasta luopumista. Osavaltiopääministerinä hän kertoi haluavansa pitää Sikkimin osana Intiaa, kunhan sen edut turvataan. Sikkim Janata Parishad oli olemassa vain Bhandarin ensimmäisen kauden ajan. Hän lopetti sen vuonna 1984 ja perusti Sikkim Sangram Parishadin, jonka ehdokkaana hänet äänestettiin toiselle kaudelle. Toisen kautensa aikana hän ajoi nepalin kielen aseman tunnustamista perustuslaissa ja kiintiöpaikkoja nepaleille Sikkimin osavaltioparlamenttiin. Vuonna 1989 hänen puolueensa voitti kaikki paikat Sikkimin osavaltioparlamentissa, minkä seurauksena hänet valittiin kolmannelle kaudelleen. Sikkim Sangram Parishad yhdistyi kongressipuolueen kanssa vuonna 2003. Hän perusteli liitosta sillä, että osana kongressipuoluetta hän saisi edistettyä Sikkimin asiaa hallituspuolueen turvin. Vuonna 2013 hän palasi Sikkim Sangram Parishadin puheenjohtajaksi ja lopetti yhteistyön kongressipuolueen kanssa. Bhandarin syntymäpäivä 5. lokakuuta on vuodesta 2019 alkaen ollut Sikkimissä juhlapäivä. ==Lähteet== ==Aiheesta muualla== * Nar Bahadur Bhandari Lok Sabhan verkkosivuilta Luokka:Sikkimin pääministerit Luokka:Lok Sabhan jäsenet Luokka:Vuonna 1940 syntyneet Luokka:Vuonna 2017 kuolleet
Bönen

Bönen on kunta Saksan Nordrhein-Westfalenin osavaltiossa Unnan piirikunnassa. Kunnassa oli 18 438 asukasta vuoden 2022 lopussa, ja sen pinta-ala on 38 neliökilometriä. Kunnan pormestarina toimii Stephan Rotering. == Historia == Brukterien germaaniheimo asettui Lippen ja Ruhrin väliselle alueelle ensimmäisellä vuosisadalla jKr. Pysyvä asutus alkoi vasta 600- tai 700-luvulla. Ensimmäinen maininta alueesta löytyy 800-luvulta peräisin olevasta Pyhä Ludgerin elämästä, jossa sitä kutsutaan nimellä villa Flethriki. Kristillinen lähetystyö alueella alkoi Kaarle Suuren aikana. Kunnan vanhin rakennus on Bönenin kirkon torni, joka on rakennettu todennäköisesti 1100-luvun puolessavälissä. Katolisuus vaihtui protestantismiin vuoden 1570 tienoilla. Vuonna 1690 Markin kreivikunta, johon myös Bönenin alue kuului, joutui osaksi Brandenburg-Preussia. Vuonna 1806 Napoleon valloitti alueen ja siitä tuli osa Bergin suurherttuakuntaa. Ranskan valtakauden jälkeen alueesta tuli Preussin Westfalenin provinssi, jossa vanha hallintorakenne säilyi. Suurempi hallintomuutos tapahtui vasta vuonna 1929. Paikallinen itsehallinto päättyi äkillisesti, kun kansallissosialistit tulivat valtaan. Uusi Bönenin kunta muodostettiin 1. tammikuuta 1968 aiemmin Pelkumin piirikuntaan kuuluneista Altenbögge-Bönenin, Nordböggen, Westerbönenin ja Osterbönenin kunnista, sekä Rhynernin piirikuntaan kuuluneista Flierichin ja Bramey- Lenningsenin kunnista. Ensimmäinen pormestari oli Fritz Böckmann, josta tuli myöhemmin Unnan piirin hallintojohtaja. Vuonna 1992 alue sai nykyisen kuntakeskuksensa. == Lähteet == == Aiheesta muualla == *Bönenin kunnan verkkosivut Luokka:Nordrhein-Westfalenin kunnat Luokka:Unnan piirikunta
Arnave

Arnave on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 207 vuonna 2017. Kunnan pormestari on Bernard Farandou. Arnaven pinta-ala on 8,38 neliökilometriä. == Lähteet == Luokka:Ariègen kunnat
Pelle Petterson

Per Helmer ”Pelle” Petterson (sukunimi myös muodossa Pettersson, s. 31. heinäkuuta 1932 Tukholma) on ruotsalainen kilpauransa päättänyt purjehtija, olympiamitalisti, maailman- ja euroopanmestari. Petterson saavutti Star- veneluokassa olympiahopeaa Münchenissä 1972 ja olympiapronssia Tokiossa 1964. Hän kilpaili olympiatasolla myös Méxicossa 1968. Petterson voitti myös maailman- ja euroopanmestaruuksia. Hän teki työuransa teollisuusmuotoilijana muun muassa veneiden ja autojen parissa.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1932 syntyneet Luokka:Elävät henkilöt
Arrout

Arrout on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 85 vuonna 2017. Kunnan pormestari on Christiane Vignau. Arroutin pinta-ala on 3,02 neliökilometriä. == Lähteet == Luokka:Ariègen kunnat
Holger Sundström

Holger Bertil Sundström (17. huhtikuuta 1925 Göteborg – 9. huhtikuuta 2023 Göteborg) oli ruotsalainen purjehtija ja olympiamitalisti.OlympediaRuotsin olympiakomitea Sundström saavutti Star-veneluokassa Pelle Pettersonin parina olympiapronssia Tokiossa 1964.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1925 syntyneet Luokka:Vuonna 2023 kuolleet
Gunnar Utterberg

Nils Gunnar Utterberg (28. marraskuuta 1942 Jönköping – 12. syyskuuta 2021 Mölltorp) oli ruotsalainen ratameloja ja olympiavoittaja. Utterberg voitti 1 000 metrin kajakkikaksikoissa Sven-Olov Sjödeliuksen parina olympiakultaa Tokiossa 1964. Hän saavutti urallaan myös kolme EM-hopeamitalia joista kaksi vuonna 1967 ja yhden vuonna 1969.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1942 syntyneet Luokka:Vuonna 2021 kuolleet
Nils Bernt Grotenfelt

Nils Bernt Armas Grotenfelt (5. joulukuuta 1851 Viipuri – 1. heinäkuuta 1929 Helsinki) oli suomalainen valtiopäivämies, asessori ja kamarineuvos, joka toimi eduskunnan kirjaston johtajana.Ylioppilasmatrikkeli 1853–1899: Nils Bernt Grotenfelt Viitattu 7.6.2020. Grotenfeltin vanhemmat olivat hovioikeudenneuvos Nils Karl Elias Grotenfelt ja Ottiliana Johanna Crusell ja puoliso vuodesta 1883 Helena Alexandra Augusta Levón. Lehtori Ossian Grotenfelt ja professori Gösta Grotenfelt olivat hänen veljiään, samoin kuin ylijohtaja Nils Grotenfelt.Ylioppilasmatrikkeli 1853–1899: Nils Grotenfelt Viitattu 7.6.2020. Grotenfelt tuli ylioppilaaksi 1870 ja valmistui filosofian kandidaatiksi 1875 ja molempien oikeuksien kandidaatiksi 1881. Varatuomarin arvon hän sai 1883. Grotenfelt oli yliopiston kirjaston ylimääräinen amanuenssi 1876–1880, senaatin kopisti vuodesta 1883 ja kamreeri 1888–1897 ja samalla senaatin talousosaston kirjaaja 1888–1893. Valtiovarain toimituskunnan apukamreeri Grotenfelt oli 1893–1897 ja sen jälkeen tullihallituksen kamreeri. Vuodesta 1900 hän oli siellä asessori aina vuoteen 1912 asti, joskin hän oli erotettuna poliittisista syistä 1902–1906. Tuolloin hän toimi Helsingin raastuvanoikeudessa oikeusraatimiehenä. Grotenfelt edusti aatelissäädyssä sukuaan valtiopäivillä 1882, 1885, 1888, 1891, 1894, 1897, 1899, 1900, 1904–1905 ja 1905–1906. Säätyjen talouden- ja kirjastonhoitajana hän toimi 1884–1905 ja kirjastonhoitajana vuoteen 1906. Hänellä oli myös useita luottamustehtäviä.Kuolleita. Helsingin Sanomat, 3.7.1929, s. 2. == Lähteet == Luokka:Suomalaiset kirjastonhoitajat Luokka: Suomalaiset juristit Luokka: Suomen suuriruhtinaskunnan virkamiehet Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1851 syntyneet Luokka:Vuonna 1929 kuolleet
Ebba Hultkvist

Ebba Johanna Birgitta Hultkvist Stragne (s. 26. syyskuuta 1983, Sollentuna) on ruotsalainen näyttelijä. Hän näytteli teini-ikäistä Wilma Steeniä suositussa ruotsalaisessa Saaristolaislääkäri-televisiodraamasarjassa, joka on esitetty myös Suomessa. Lisäksi Hultkvist Stragne on esiintynyt ääninäyttelijänä, teatterissa sekä itsenään viidessä televisiosarjassa. Hän on valmistunut ekonomiksi ja työskentelee nykyisin henkilöstöhallinto- ja viestintätehtävissä Bohmans Nätverk -yrityksessä. Ebba Hultkvist Stragne on ollut naimisissa asianajaja Philip Stragnen kanssa vuodesta 2012. He asuvat Ruotsin Sollentunassa ja heillä on kaksi tytärtä, Greta (s. 2013) ja Hedda (s. 2016). Hultkvist Stragnen vanhemmat ovat Anders ja Birgitta Hultkvist, ja Hultkvist Stragnella on kaksi vanhempaa sisarusta. == Filmografia == === Elokuvat === Vuosi Elokuva Rooli 2001 Festival Lina 2001 En förälskelse Emma 2003 Detaljer Rineke === Lyhytelokuvat === Vuosi Lyhytelokuva Rooli 2002 Skönheten sisko 2010 Holger & Vilde Lina === Televisiosarjat === Vuosi Sarja Rooli 1997–2000 Saaristolaislääkäri (Skärgårdsdoktorn) Wilma Steen 2019 Den inre cirkeln Josephine Sparre 2020 Eagles Johanna == Lähteet == Luokka:Ruotsalaiset näyttelijät Luokka:Vuonna 1983 syntyneet Luokka:Elävät henkilöt
Jan Enjebo

Jan Lennart Enjebo (s. 14. helmikuuta 1958 Solna) on ruotsalainen koripallovalmentaja ja kilpauransa päättänyt koripalloilija. Enjebo pelasi Ruotsin miesten maajoukkueessa vuosina 1979–1990 46 maaottelua 4,0 pisteen keskiarvolla. Hän kuului maajoukkueen turnauskokoonpanoon Moskovan kesäolympialaisissa 1980.Ruotsin koripalloliittoRuotsin olympiakomitea Pelaajauransa jälkeen Enjebo on toiminut koripallovalmentajana Ruotsissa ja Luxemburgissa. Hän valmensi Ruotsin miesten maajoukkuetta vuosina 2001–2005 koti-EM-kilpailut 2003 mukaan lukien.https://www.basket.se/Landslag/Spelareochcoacher/#mbt:11-4650$f&players- gender;=m:$t&0=1 https://www.svt.se/nyheter/lokalt/vasterbotten/tidigare- forbundskaptenen-blir-ny-tranare-i- udominatehttps://www.expressen.se/sport/enjebo-far-sparken-fran- basketlandslaget/ == Lähteet == * Profiili Ruotsin koripalloliitto * Profiili Ruotsin olympiakomitea * === Viitteet === == Aiheesta muualla == * Luokka:Ruotsalaiset koripalloilijat Luokka:Ruotsalaiset koripallovalmentajat Luokka:Vuonna 1958 syntyneet Luokka:Elävät henkilöt
Bea Uusma

Mari Beatrice ”Bea” Uusma (s. 20. maaliskuuta 1966 Lidingö) on ruotsalainen kuvittaja, kirjailija ja lääkäri. Vuonna 1999 hän kuvitti ja kirjoitti lastenkirjan yhdysvaltalaisesta astronautista Michael Collinsista. Ensimmäisen aikuisten tietokirjansa hän kirjoitti vuonna 2013. Se kertoo ruotsalaisen tutkimusmatkailijan Salomon Andréen retkikunnan tarinan. Kolmejäseninen retkikunta lähti Huippuvuorilta vetypallolla kohti pohjoisnapaa vuonna 1897. Tämän jälkeen heistä ei kuulunut mitään, kunnes heidän ruumiinsa löytyivät 33 vuotta myöhemmin. Andréen retkikunnasta tuli myytti, joka osaltaan jopa vaikutti siihen, että Uusmasta tuli lääkäri. ==Yksityiselämä== Uuusma oli naimisissa ruotsalaisen koomikon Henrik Schyffertin kanssa. Heillä on liitosta kaksi poikaa. Uusman sisko on näyttelijä ja kirjailija Martina Haag. Siviiliammatiltaan hän on Karoliinisen yliopistosairaalan lääkäri. ==Teoksia== *Astronauten som inte fick landa: om Michael Collins, Apollo 11 och 9 kilo checklistor, 1999 *Naparetki – Minun rakkaustarinani, (Expeditionen. Min kärlekshistoria), 2013 == Lähteet == == Aiheesta muualla == Luokka:Ruotsalaiset tietokirjailijat Luokka:Ruotsalaiset kuvittajat Luokka:Ruotsalaiset lääkärit Luokka:Vuonna 1966 syntyneet Luokka:Elävät henkilöt
Karin Laukkanen

Karin Laukkanen (s. 31. lokakuuta 1962 Hofors) on ruotsalainen koripallovalmentaja ja kilpauransa päättänyt koripalloilija. Laukkanen pelasi Ruotsin naisten maajoukkueessa vuosina 1981–1983 14 maaottelua 3,2 pisteen keskiarvolla. Hän kuului maajoukkueen turnauskokoonpanoon vuosien 1981 ja 1983 EM-kilpailuissa.Ruotsin koripalloliitto 14-vuotiaana Ruotsin pääsarjassa debytoinut Laukkanen voitti pelaajana kolme Ruotsin mestaruutta. Pelaajanuransa jälkeen hän toimi valmentajana muun muassa Ruotsin pääsarjassa. Laukkanen valmensi Suomessa pääsarjassa pelannutta Torpan Poikien naisten joukkuetta kaudella 1997–1998 joukkueen jäädessä runkosarjassa viimeiselle sijallehttps://www.hs.fi/urheilu/art-2000003631015.htmlhttps://www.basket.fi/basket/sarjat/joukkue/?team_id=35&season;_id=14723&league;_id=1https://www.basket.fi/basket/uutiset/sari- puranen-ruotsiin/.https://stockholmbasket.se/kvinna-foregangare-forebild/ Laukkanen puhuu suomea ja sai Ruotsin kansalaisuuden vasta 16-vuotiaana: hänen isänsä oli suomalainen ja saapui Ruotsiin ensimmäisen kerran sotalapsena. == Lähteet == * Profiili Ruotsin koripalloliitto === Viitteet === Luokka:Ruotsalaiset koripalloilijat Luokka:Ruotsalaiset koripallovalmentajat Luokka:Ruotsinsuomalaiset henkilöt Luokka:Vuonna 1962 syntyneet Luokka:Elävät henkilöt
Ilkka Koponen

Ilkka Koponen (1973–1998) oli Kuopiossa syntynyt savolais–turkulainen runoilija, joka opiskeli Turun yliopistossa uskontotiedettä ja kulttuurihistoriaa. Koponen voitti vuonna 1996 Runo-Kaarina tapahtuman, joka järjestettiin kutsukilpailuna 13 kirjoittajalle. Kaarinan kaupunki palkitsi voittajan julkaisemalla tämän teoksen. 1990-luvulla Koponen vaikutti Turun runoliikkeessä, ja vuosina 1996–1997 hän toimi Tuli & Savu -runolehden päätoimittajana. Koposen toinen runokokoelma julkaistiin postuumisti vuonna 1998. == Teokset == * Kaukana sivistyksestä (runosikermä). Antologiassa "Reviiri – Uuden kirjallisuuden vuosikirja". Cultura & Turun ja Porin läänin taidetoimikunta 1995. * Ovelta on riisuttu nimi (runokokoelma). Kaarinan kaupungin runokirjat 4/1996. *Korvalehti (runokokoelma). Runoyhdistys Nihil Interit Ry 1998. == Lähteet == Luokka:Suomalaiset runoilijat Luokka:Vuonna 1973 syntyneet Luokka:Vuonna 1998 kuolleet
Partaöljy

Partaöljy on kosmeettinen valmiste, joka käytetään parran alla olevan ihon ja parran hoitoon. Öljy kosteuttaa ihoa, mutta se myös pehmentää partaa ja antaa karvoille kiiltoa. == Käyttö == Sopiva partaöljyn määrä riippuu parran pituudesta. Lyhyelle parralle riittää muutama tippa. Pitkä parta voi vaatia kolikon kokoisen pisaran öljyä. Määrä on sopiva, kun öljyä riittää kaikkialle partaan, mutta se ei jätä tahmaista tunnetta.https://www.yliopistonapteekki.fi/ideat-ja-vinkit/nain-saat- hyvannakoisen-parran == Edut == Partaöljy on hoitoaine. Se hoitaa ihoa parran alla ja ehkäisee kuivumista, kutinaa ja hilseilyä. Partaöljy pehmentää partakarvoja, jolloin niiden käsittely ja muotoilu helpottuu. == Lähteet == Luokka:Kosmetiikka Luokka:Parta
Sari Karttunen

Sari Karttunen (s. 27. syyskuuta 1969 Botkyrka) on ruotsalainen kilpauransa päättänyt koripalloilija. Botkyrkan Tumbassa varttunut Karttunen pelasi Ruotsin naisten maajoukkueessa vuosina 1987–1991 62 maaottelua 3,6 pisteen keskiarvolla. Hän kuului maajoukkueen turnauskokoonpanoon vuoden 1987 EM- kilpailuissa.Ruotsin koripalloliitto KFUM Söderin kasvatti, takamiehenä pelannut Karttunen pelasi seuratasolla kauden 1990–1991 Södertälje BBK:ssa saavuttaen maan mestaruussarjan hopeaa.SBBK Historiahttp://sbbkhistoria.se/sm- silver-damer-1991/ == Lähteet == * Profiili Ruotsin koripalloliitto * Profiili SBBK Historia === Viitteet === Luokka:Ruotsalaiset koripalloilijat Luokka:Ruotsinsuomalaiset henkilöt Luokka:Vuonna 1969 syntyneet Luokka:Elävät henkilöt
Magneettikalastus

Magneettikalastus on eräänlaista kalastusta, mutta magneettikalastuksessa ei kuitenkaan kalasteta kaloja. Magneettikalastuksessa vedestä etsitään metalliesineitä. Normaalista kalastuksesta magneettikalastus eroaa siten, että siiman sijassa on uppoava köysi ja uistimena tavallista huomattavasti vahvempi magneetti. Magneettikalastusta voi harjoittaa niin uimarannoilla, laitureilla kuin silloilla. Joskus magneettikalastuksessa voi löytää vaarallisiakin esineitä, kuten pommeja tai räjähteitä. == Lähteet == Luokka:Magnetismi Luokka:Harrastukset Luokka:Jätevesihuolto
Azumino

Azumino () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin länsiosassa Matsumoton altaalla. Kaupungin läpi virtaa Saijoki useine sivujokineen. Lännessä sen alue nousee korkealle Hidavuorille: merkittävimpiä huippuja ovat Jōnenvuori, Otenshōvuori ja Tsubakurovuori. Azuminossa on 97 347 asukasta (kesäkuussa 2020) ja sen pinta-ala on 331,78 neliökilometriä. Azumino on kaupunkina suhteellisen nuori: se perustettiin vuonna 2005 liittämällä yhteen Akashinan, Hotakan ja Toyoshinan maaseutukaupungit sekä Horiganen ja Misaton kyläkunnat. Nimensä kaupunki sai Azuminon tasankoalueelta. Kaupungin keskusta sijaitsee Toyoshinassa, joka kehittyi Edo-kaudella yhtenä Matsumoton ja Niigatan toisiinsa liittäneen Chikuni-kaidō-tiereitin postiasemista. Edo- kaudella rakennettujen patojen ansiosta seudusta tuli yksi prefektuurin tärkeimmistä riisinvijelyalueista. Siellä harjoitetaan myös runsaasti vettä vaativaa wasabin viljelyä ja kirjolohen vesiviljelyä. 1960-luvulta lähtien kaupunkiin on sijoittunut kone- ja elektroniikkateollisuutta. Azuminon rakennettuun kulttuuriperintöön kuuluvat esimerkiksi hyvin vanha Hotaka-jinjan šintolainen pyhäkkö, joka sijaitsee sekin Chikuni-kaidōn varrella, Matsuo-jin buddhalainen temppeli ja Sonehara-suvun asuintalo Edo-kauden alkupuolelta. Matkailijoita kaupunkiin houkuttelevat useat kuumat lähteet (onsen), kuten Nakabusa-onsen ja Hotaka-onsen, sekä muut virkistys- ja luonnonalueet. Kaupungissa toimii Rokuzanin taidemuseo. Osa kaupungin alueesta kuuluu Chūbu- sangakun kansallispuistoon. Azuminoa palvelevat JR Higashi-Nihonin Ōito-linja ja Shinonoi-linja. == Kuvia == Tiedosto:150921 Hotaka-jinja Azumino Nagano pref Japan09n.jpg|Hotaka-jinja Tiedosto:Mount Tsubakuro from Mount Otensho.jpg|Tsubakurovuori Tiedosto:Nakabusa Onsen Shiratakinoyu s2.JPG|Kylpy Nakabusa-onsenissa Tiedosto:Azumino city office 2.jpg|Azuminon kaupungintalo Tiedosto:150922 Hotaka Station Azumino Nagano pref Japan01n.jpg|Hotakan rautatieasema == Lähteet == == Aiheesta muualla == * Kaupungin internetsivut Luokka:Naganon prefektuurin kaupungit
Marie Richardson

Marie Richardson (s. 6. kesäkuuta 1959, Ljusdal) on ruotsalainen näyttelijä. Hän opiskeli Tukholman teatteri­korkea­koulusssa 1982–1985. == Ura == Richardson on näytellyt useissa rooleissa elo­kuvissa, televisio­elo­kuvissa ja televisio­sarjoissa, muun muassa elo­kuvissa Eyes Wide Shut (1999), Minkä taakseen jättää (2003) ja Pahuus (2003) sekä televisio­sarjoissa Saaristolaislääkäri (1998–2000) ja Ennen kuolemaa (2017–2019). == Lähteet == == Aiheesta muualla == Luokka:Ruotsalaiset näyttelijät Luokka:Vuonna 1959 syntyneet Luokka:Elävät henkilöt
Charles Berglund

Charles Berglund (s. 18. tammikuuta 1965 Tukholma) on ruotsalainen, keskushyökkääjänä pelannut jääkiekkoilija ja jääkiekkovalmentaja. Hän edusti Ruotsin maajoukkuetta kaksissa olympialaisissa, Kanada-cupissa 1991 ja neljissä MM-kilpailuissa. Lillehammerin olympialaisissa 1994 hän voitti joukkueen kapteenina kultaa mutta loukkaantumisen takia ei pystynyt pelaamaan ratkaisuotteluita. Hän voitti maailmanmestaruuden vuonna 1991 ja saavutti lisäksi kaksi MM-hopeaa ja yhden MM-pronssin. "Challe" Berglund edusti kotimaassaan Huddinge IK:ta kausina 1984–1986 ja Nacka HK:ta kaudella 1986–1987 ja siirtyi sitten Elitserienissa pelaavaan Djurgårdens IF:ään, jossa hän voitti Ruotsin-mestaruuden vuosina 1989, 1990, 1991, 2000 ja 2001. Hän edusti välillä kaudet 1995–1997 sveitsiläisseura EHC Klotenia ja voitti Sveitsin-mestaruuden vuonna 1996. Hän lopetti pelaajauransa vuonna 2001. Berglund on toiminut päävalmentajana Väsby IK:ssa kaudella 2004–2005, Timrå IK:ssa kausina 2007–2010, Modo Hockeyssa kaudella 2010–2011 ja Djurgårdens IF:ssä kausina 2011–2013. Viimeksi mainitussa hän on ollut myös general managerina. Djurgårdens IF on jäädyttänyt Berglundin pelinumeron 2 ja hänen junioriaikojen seuransa IFK Tumba on tehnyt saman numerolle 11. Charles Berglundin poika Emil Berglund on pelannut jääkiekkoa Ruotsin pääsarjassa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiavoittajat Luokka:Vuonna 1965 syntyneet Luokka:Elävät henkilöt
Magnus Svensson (jääkiekkoilija)

Magnus Svensson (s. 1. maaliskuuta 1963 Tranås) on ruotsalainen, puolustajana pelannut jääkiekkoilija ja jääkiekkovalmentaja. Hän edusti Ruotsin maajoukkuetta Lillehammerin olympialaisissa 1994 ja neljissä MM-kilpailuissa. Lillehammerin olympialaisissa hän voitti kultaa sekä teki neljä maalia ja antoi yhden maalisyötön. MM-kilpailuissa hän voitti yhden kultamitalin, kaksi hopeaa ja yhden pronssin. Maailmanmestaruuden hän voitti Wienissä 1987 mutta oli tuolloin vielä pienessä roolissa. Italian MM-kilpailuissa 1994 Svensson oli turnauksen paras maalintekijä kahdeksalla maalilla, minkä lisäksi hän sai yhden syöttöpisteen. Hänet valittiin turnauksen tähdistökentälliseen ja parhaaksi puolustajaksi. "Sigge" Svensson edusti kotimaassaan Tranås AIF:ää vuoteen 1982, jolloin hän siirtyi Leksands IF:ään. Hän aloitti Leksandin pääsarjajoukkueessa kaudella 1983–1984 ja pelasi siellä kauteen 2001–2002 saakka käyden välillä muutaman kerran pelaamassa ulkomailla. Sveitsissä hän edusti HC Luganoa kaudella 1990–1991, HC Davosia kaudella 1994–1995 ja SC Rapperswil-Jonaa kaudella 1999–2000. NHL-seura Calgary Flames varasi Svenssonin vuoden 1987 varaustilaisuuden 12. kierroksella 250. varausvuorolla, mutta Svensson edusti NHL:ssä Florida Panthersia kausina 1994–1996 ja pelasi yhteensä 46 runkosarjaottelua, joissa hän teki neljä maalia ja antoi 14 maalisyöttöä. Svensson on toiminut apuvalmentajana sveitsiläisseura SC Rapperswil-Jonassa kaudella 2004–2005 sekä päävalmentajana Leksands IF:n naisten joukkueessa kaudella 2011–2012 ja miesten alemmilla sarjatasoilla Fagersta AIK:ssa, Borlänge HF:ssä ja Björbo IF:ssä. Leksands IF on jäädyttänyt Svenssonin pelinumeron 8. Magnus Svenssonin poika Patrik Svensson on pelannut kymmenen ottelua Sveitsin pääsarjassa ja useampia kausia Ruotsin alemmissa sarjoissa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiavoittajat Luokka:Calgary Flamesin varaamat pelaajat Luokka:Vuonna 1963 syntyneet Luokka:Elävät henkilöt
Sven Colliander

Sven August Wilhelm Colliander (23. toukokuuta 1890 Halmstad – 16. syyskuuta 1961 Täby) oli ruotsalainen upseeri ja kouluratsastuksen olympiamitalisti. Colliander saavutti joukkuekilpailun olympiapronssia Berliinissä 1936 ja sijoittui yksilökilpailussa 11:nneksi. Hän kilpaili myös Amsterdamin kesäolympialaisissa 1928.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kouluratsastajat Luokka:Ruotsalaiset olympiamitalistit Luokka:Ruotsalaiset upseerit Luokka:Vuonna 1890 syntyneet Luokka:Vuonna 1961 kuolleet
Jarhoisin kappeli

Jarhoisin kappeli () sijaitsee Ruotsin Pajalassa Jarhoisin (Jarhoisten) kylässä. Se on rakennettu vuonna 1961 ja sen on suunnitellut arkkitehti G. Angrén. Kappeli koostuu kahdesta osasta, matalalla harjakatolla katetusta kokoontumissalista sekä kirkkosalista, jossa on jyrkempi katto, jonka päällä on kattoratsastaja. Kirkon runko on puuta. Julkisivut ovat harmaata puupaneelia ja katto on peltiä. == Lähteet == Luokka:Norrbottenin läänin kirkot Luokka:Ruotsin puukirkot Luokka:Pajalan kunta Luokka:Kirkot Luulajan hiippakunnassa
Askimin seurakunta

Askimin seurakunta () on Göteborgin hiippakuntaan ja Göteborgin eteläiseen rovastikuntaan kuuluva Ruotsin kirkon seurakunta, joka toimii Göteborgin kunnan eteläosassa. == Kirkot ja kappelit == === Kirkot === * Askimin kirkko * Billdalsin kirkko * Mikaelinkirkko == Lähteet == == Aiheesta muualla == *Askimin seurakunnan kotisivut Luokka:Ruotsin kirkon seurakunnat Luokka:Göteborgin kunta Luokka:Göteborgin hiippakunta
Folke Sandström

Einar Folke Emanuel Sandström (27. syyskuuta 1892 Edshult, Alingsås – 18. elokuuta 1962 Lidingö) oli ruotsalainen upseeri ja kouluratsastuksen olympiamitalisti. Sandström saavutti joukkuekilpailun olympiapronssia Berliinissä 1936 ja sijoittui yksilökilpailussa 15:nneksi.OlympediaRuotsin olympiakomitea Sandströmille myönnettiin Suomen Valkoisen Ruusun I luokan ritarimerkki.https://runeberg.org/statskal/1950/0377.html == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kouluratsastajat Luokka:Ruotsalaiset olympiamitalistit Luokka:Ruotsalaiset upseerit Luokka:Vuonna 1892 syntyneet Luokka:Vuonna 1962 kuolleet
Jana Krishnamurthi

Jana Krishnamurthi (24. toukokuuta 1928 – 25. syyskuuta 2007) oli intialainen poliitikko, joka toimi Intian kansanpuolueen (BJP) puheenjohtajana vuosina 2001–2002. Hän oli Atal Bihari Vajpayeen kolmannen hallituksen oikeusministeri 2002–2003. Hän edusti Gujaratin osavaltiota Rajya Sabhassa vuodesta 2002 kuolemaansa asti. Krishnamurthi aloitti poliittisen uransa 1940-luvulla liittymällä hindunationalistisen Rashtriya Swayamsevak Sangh -järjestön täyspäiväiseksi vapaaehtoistyöntekijäksi (pracharak). Hän osallistui Intian kansanpuolueen perustamiseen vuonna 1980. BJP:n sisällä hänellä oli merkittävä rooli puolueen suosion nostattamisessa Etelä-Intiassa. Hän johti puolueen toimintaa Keralan, Tamil Nadun, Karnatakan ja Andhra Pradeshin osavaltioissa vuosina 1980–1990. Kolme vuotta myöhemmin hän siirtyi Delhiin tekemään valtakunnallista työtä puolueen eteen. Intian kansanpuolueen edellisen puheenjohtaja Bangaru Laxmanin erottua korruptiokohun seurauksena vuonna 2001 Krishnamurthi valittiin hänen tilalleen. Krishnamurthi oli aikaisemminkin ollut ehdolla puheenjohtajaksi Kushabhau Thakren kauden päätyttyä, mutta pääministeri Vajpayeen suosima Laxman valittiin hänen sijastansa. Krishnamurthilla oli läheiset välit sisäministeri Lal Krishna Advaniin, mutta Laxman sai suosiota olemalla dalit ja osaamalla sujuvampaa hindiä. Kumpaakin ehdokasta yhdisti etelä-intialaisuus. Vuonna 2002 hänet valittiin Rajya Sabhaan edustamaan Gujaratia. Hän erosi puheenjohtajan tehtävistä 2002 siirtyessään oikeusministeriksi. Oikeusministerin tehtävistä hän luopui vuotta myöhemmin terveyssyistä. ==Lähteet== Luokka:Intian kansanpuolueen poliitikot Luokka:Intian oikeusministerit Luokka:Rajya Sabhan jäsenet Luokka:Vuonna 1928 syntyneet Luokka:Vuonna 2007 kuolleet
Christian Due-Boje

Christian Due-Boje (s. 12. lokakuuta 1966 Farsta) on ruotsalainen jääkiekkoilija, pelipaikaltaan puolustaja. Hän on pituudeltaan 170-senttimetrinen. Hän edusti Ruotsin maajoukkuetta Lillehammerin olympialaisissa 1994 ja voitti kultaa vaikkakin jäi välierässä ja loppuottelussa reservipelaajaksi. Hän pelasi myös nuorten arvoturnauksissa. "Chippe" Due-Boje edusti kotimaansa pääsarjassa 11 kautta Djurgårdens IF:ää, yhden kauden Södertälje SK:ta ja kaksi kautta Malmö Redhawksia. Djurgårdenissa hän voitti Ruotsin-mestaruuden vuosina 1989, 1990 ja 1991. Södertäljen ja Malmön kausien välissä hän edusti kaudet 1998–2000 saksalaisseura Star Bulls Rosenheimia. Hän lopetti pelaajauransa vuonna 2002. == Lähteet == Luokka:Ruotsalaiset jääkiekkoilijat Luokka:Ruotsalaiset olympiavoittajat Luokka:Vuonna 1966 syntyneet Luokka:Elävät henkilöt
Ruotsin nälkämellakat 1917

Ruotsin nälkämellakat olivat vuonna 1917 Ruotsissa tapahtuneita mielenosoituksia ja levottomuuksia, joiden syynä oli ensimmäisen maailmansodan aihettuma elintarvikepula ja säännöstely. Niihin osallistui kevään ja kesän aikana yli neljännesmiljoona ihmistä. == Tapahtumat == Mielenosoitukset käynnistyivät keväällä 1917 Venäjän helmikuun vallankumouksen innoittamina. Niitä edelsi maaliskuussa tapahtunut pääministeri Hjalmar Hammarskjöldin ero. Ensimmäinen mielenosoitus järjestettiin huhtikuun puolivälissä Västervikissä. Tämän jälkeen nähtiin kiivain mielenosoitusten jakso 19.–29. huhtikuuta, jolloin kymmenillä paikkakunnilla oli liikkeellä yli 250 000 ihmistä. Mielenosoituksia organisoivat Ruotsin sosiaalidemokraattinen työväenpuolue sekä syndikalistinen SAC-ammattiliitto. Toukokuusta lähtien suurin osa oli syndikalistien järjestämiä, jolloin niihin alkoi liittymään myös muita teemoja, kuten monarkian kaataminen ja vuonna 1908 Amalthean pommiattentaatista tuomittujen miesten vapauttaminen. Vakavimmat yhteenotot nähtiin touko–kesäkuussa Tukholmassa (ns. Kesäkuun mellakat), Göteborgissa (Göteborgin leipäkapina) ja Haaparannalla Seittenkarin teollisuusyhteisössä. Seittenkarin kapinan kukistamiseen vaadittiin saarelle lähetetty 500 miehen sotalasosasto, ja sillä oli vaikutuksensa myös vuosien 1917–1918 tapahtumiin Pohjois-Suomessa. == Lähteet == Luokka:Ruotsin historia Luokka:Mielenosoitukset ja levottomuudet Ruotsissa
Backan seurakunta

Backan seurakunta () on Göteborgin hiippakuntaan ja Göteborgin pohjoiseen rovastikuntaan kuuluva Ruotsin kirkon seurakunta, joka toimii Göteborgin kunnassa Backan piirin alueella. Se muodostaa yhteisen pastoraatin Tuve-Säven seurakunnan kanssa. == Kirkot == * Backan kirkko * Brunnsbon kirkko * Bäckebolin kirkkosali == Lähteet == == Aiheesta muualla == *Backan seurakunnan kotisivut Luokka:Ruotsin kirkon seurakunnat Luokka:Göteborgin kunta Luokka:Göteborgin hiippakunta
Håkan Algotsson

Håkan Algotsson (s. 5. elokuuta 1966) on ruotsalainen jääkiekkoilija, pelipaikaltaan maalivahti. Hän kuului Ruotsin maailmanmestarijoukkueeseen Tšekkoslovakian MM-kilpailuissa 1992 mutta ei pelannut minuuttiakaan. Lillehammerin olympialaisissa 1994 Ruotsi voitti kultaa ja Algotsson pelasi alkusarjassa Slovakiaa ja Italiaa vastaan mutta palasi sitten kotimaahansa vaimonsa tueksi synnytykseen. Algotsson edusti kotimaassaan Västra Frölunda HC:ta kausina 1988–2001 mutta vietti välillä yhden kauden 1999–2000 Saksassa Star Bulls Rosenheimin joukkueessa. Vuonna 1996 hän saavutti Ruotsin liigassa hopeaa. == Lähteet == Luokka:Ruotsalaiset jääkiekkomaalivahdit Luokka:Ruotsalaiset olympiavoittajat Luokka:Jääkiekon maailmanmestarit Luokka:Vuonna 1966 syntyneet Luokka:Elävät henkilöt
Tuve-Säven seurakunta

Tuve-Säven seurakunta () on Göteborgin hiippakuntaan ja Göteborgin pohjoiseen rovastikuntaan kuuluva Ruotsin kirkon seurakunta, joka toimii Göteborgin kunnassa.. Se muodostaa yhteisen pastoraatin Backan seurakunnan kanssa. == Kirkot == * Säven kirkko * Rödbon kirkko * Tuven kirkko * Kärran kirkko * Glöstorpin kirkko == Lähteet == == Aiheesta muualla == *Tuve-Säven seurakunnan kotisivut Luokka:Ruotsin kirkon seurakunnat Luokka:Göteborgin kunta Luokka:Göteborgin hiippakunta
Matti Pauna

Matti Pauna (s. 16. helmikuuta 1960 Sundsvall) on ruotsalainen uransa päättänyt jääkiekkoilija, pelipaikaltaan keskushyökkääjä. Hän edusti Ruotsin maajoukkuetta kolmissa maailmanmestaruuskilpailuissa. Hän voitti kultaa Wienin MM-kilpailuissa vuonna 1987 ja saavutti hopeaa Moskovan MM-kilpailuissa 1986. Hän edusti kotimaansa pääsarjassa Timrå IK:ta, MoDo AIK:ta, IF Björklöveniä ja Malmö IF:ää. Hän voitti Ruotsin-mestaruuden Björklövenissä 1987 ja Malmössä 1992. Pelaajauransa jälkeen hän on toiminut valmentajana alemmissa sarjoissa. Matti Paunan pikkuveli Mikael Pauna on pelannut jääkiekkoa Ruotsin pääsarjassa. Paunat ovat ruotsinsuomalaisia, ja esimerkiksi Matti Pauna ymmärtää suomea. == Lähteet == Luokka:Ruotsalaiset jääkiekkoilijat Luokka:Ruotsinsuomalaiset henkilöt Luokka:Jääkiekon maailmanmestarit Luokka:Vuonna 1960 syntyneet Luokka:Elävät henkilöt
Klaus Olkkola

Klaus Tapio Olkkola (1. syyskuuta 1958 Lahti) on suomalainen lääkäri ja farmakologi. Hän on työskennellyt anestesiologian ja tehohoidon professorina Helsingin yliopistossa vuodesta 2014 ja sitä ennenTurun yliopistossa (2003–2013). Olkkola valmistui ylioppilaaksi Myllyharjun lukiosta 1977. Hän opiskeli Helsingin yliopistossa lääketiedettä ja valmistui lääkäriksi 1983 (LL) ja lääketieteen tohtoriksi vuonna 1985 professori Pertti J. Neuvosen ohjauksessa. Hänen artikkeliväitöskirjansa Factors effecting the antidotal efficacy of oral activated charcoal käsitteli tekijöitä, jotka vaikuttavat lääkehiilen tehoon myrkytysten hoidossa. Olkkola pätevöityi anestesiologian erikoislääkäriksi ja kliinisen farmakologian erikoislääkäriksi vuonna 1992 (HY). Hän on ollut Helsingin yliopiston anestesiologian dosentti vuodesta 1995 ja oli sitä ennen farmakologian dosentti (1991–1994). ==Lähteet== ==Aiheesta muualla== *Klaus Olkkolan Google Scholar -julkaisuprofiili (scholar.google.com) * Päivi Annila & Klaus Olkkola (25.1.1999) Opetuspotilaana turvallista olla (maksumuuri: Tilaajille) (hs.fi) * Klaus Olkkola nominated for next SSAI president (April 17, 2017) (ssai.info) * Klaus Olkkolan profiili Helsingin yliopiston sivustolla Luokka:Vuonna 1958 syntyneet Luokka:Suomalaiset lääkärit Luokka:Suomalaiset farmakologit Luokka:Helsingin yliopiston professorit Luokka:Turun yliopiston professorit Luokka:Suomalaiset professorit Luokka:Elävät henkilöt
Hongkong (Sirpalesaari)

Hongkong oli Helsingin Ullanlinnan Sirpalesaaressa sijainnut hökkelikylä, jossa majaili paikallisia kalastajia. Nimensä se oli saanut Kiinassa sijaitsevan Hongkongin mukaan, joka samaan tapaan oli joskus historiassaan rakennettu osittain meren päälle ja paalujen varaan. Hongkongin synty on hämärän peitossa. Helsingin Sanomat kertoo, että ”Sirpalesaaren varhaisissa vaiheissa saari oli kalastajien kiinteästi asuttama”. Se on ollut olemassa vähintään vuosikymmeniä, kunnes se vuonna 1985 purettiin pois. Hongkong koostui ”sään pieksemistä, harmaasta laudasta kyhätyistä majoista, jotka seisoivat veden tuntumassa sikin sokin”. Mökit oli rakennettu osittain paalujen varaan laiturin päälle. Niiden sivut olivat parin–kolmen metrin mittaisia. Alun perin Hongkongin majat olivat kalastusvälineitten säilyttämistä varten, mutta vuosien saatossa moni kalastaja muutti sinne kesäkaudeksi, ja jokunen myös talveksi. Naapureina kalastajilla oli vuodesta 1961 lähtien Suomalainen pursiseura. Lähivesiltä sai ainakin ahventa, ja syksyisin myös lohta. Kopeille pääsi vain veneillä, sillä vesiväylät olivat ahtaita ja alueella oli useita aallonmurtajia. On arveltu, että kalastuksen lisäksi Hongkongissa olisi harjoitettu alkoholin epävirallista myyntiä. Hongkongin kuuluisinta asukasta, jonka kaikki tiesivät, mutta jota kukaan ei tuntenut, kutsuttiin nimellä Kolumbus. Hän asui katetussa soutuveneessä kesät talvet. Veneen pituus oli viisi metriä. Yleensä se sijaitsi Liuskasaaren puolella HSS:n aallonmurtajan päässä. Kolumbus asui veneessään vielä 1970-luvun lopulla. Hongkongia vaadittiin purettavaksi Helsingin olympialaisten aikaan vuonna 1952, sillä purjehduskilpailuja järjestettiin muun muassa Liuskasaaren edustalla. Kaupunginjohtaja Erik von Frenckell oli tähän todennut, että ”vain kuolleen ruumiini ylitse”. Lopulta hökkelit purettiin vuonna 1985. Suomalaisen pursiseuran kommodori Kai Kuusi sanoo, että kyseessä oli ”kulttuuriraiskaus” ja antaa ymmärtää, että alue voisi nykyään olla kulttuurihistoriallisesti arvokas paikka. Nimi Hongkong on noussut uudelleen esiin, koska kaupungin nimitoimikunta pohtii alueen nimistöä. Kai Kuusen mukaan Hongkong olisi sopiva nimi alueelle rakennettavalle uudelle aallonmurtajalle. == Lähteet == Luokka:Ullanlinna Luokka:Helsingin historia
Noknoi Uraiporn

Noknoi Uraiporn, thaiksi: นกน้อย อุไรพร (s. 27. maaliskuuta 1957) on Mor lam -laulaja Si Saketsta, Thaimaasta. Hän on yksi tämän hetken suosituimpia mor lam -artistejaโควิด-19 : มาลัยออนไลน์ แจ่วบอง กะหรี่ปั๊บ ส่วนหนึ่งของทางรอดของหมอลำอีสาน. Hän on laulanut elokuvissa "Nok Ja", "Kee Re Sane Raeng", "Winyan Nai Phabtay" ja "Ying Dieao Mue Nueng". == Diskografia == === Studioalbumit === * Nok Jaa * Loei Wela Kid Hid * Mon Phleng Sieng Isan * Phab Tay Winyan Rak * Bing Chiling * == Lähteet == Luokka:Thaimaalaiset laulajat Luokka:Vuonna 1957 syntyneet Luokka:Elävät henkilöt Luokka:Morlammuusikot
Poyfai Malaiporn

Poyfai Malaiporn (, 19. tammikuuta 1977, Thaimaa) on thaimaalainen laulajaไม่ใช่หมอลำขี้ไก่ขี้กา เปิดบ้าน "ปอยฝ้าย มาลัยพร" ราคา 10 ล้าน! สยามดาราปอยฝ้าย งึกๆงักๆ สาวเบื้องลึกนกน้อย อุไรพร ติดหนี้ เคยเตือนไม่ฟัง!! ไทยรัฐเปิดชีวิต!! 'ปอยฝ้าย'ติดเหล้าหนัก20ปีหวิตตาย จับล็อกขังในวัด-สุดซึ้งเมียฉุดจากเหว(คลิป). Hän esiintyy studioalbumeilla "Mun Tong Thon", "Kratoey Pra Tuang", ja "Talok Ok Hak". == Elämäkerta == Poyfai syntyi Nongkhaiissa 19. tammikuuta 1977. == Diskografia == === Studioalbumit === * "Poyfai Won Faen" ปอยฝ้ายวอนแฟน * "Talok Oak Hak" ตลกอกหัก * 2004 - "Won Faa" วอนฟ้า * 2008 - "Mun Tong Thon" มันต้องถอน * 2009 - "Mak Laew Krab" มักแล้วครับ == Lähteet == Luokka:Thaimaalaiset laulajat Luokka:Vuonna 1977 syntyneet Luokka:Elävät henkilöt Luokka:Morlammuusikot
Nils Erik Hansegård

Nils Erik Hansegård (myös muodossa Nils-Erik Hansegård, 24. kesäkuuta 1918 Tukholma – 4. helmikuuta 2002) oli ruotsalainen opettaja, saamen kielen tutkija ja Uumajan yliopiston ensimmäinen saamen professori. Hansegård valmistui Tukholman yliopistosta filosofian maisteriksi vuonna 1953. Hän jatkoi Uppsalan yliopistossa filosofian lisensiaatiksi (1961) ja edelleen filosofian tohtoriksi (1967). Hansegårdin monografiana julkaistu englanninkielinen väitöstutkimus (1967) tarkasteli Tornionjokilaakson saamelaisten kieli- ja kulttuurioloja. Tutkimus käsitteli erityisesti suomen kielen vaikutusta pohjoissaamen tornionsaamen murteeseen. Työ oli otsikoitu Recent Finnish loanwords in Jukkasjärvi Lappish. Hansegård oli Uppsalan yliopiston dosentti vuosina 1967–1975. Tutkimustyössään hän käsitteli erityisesti kaksikielisyyttä, saamen kieltä ja saamelaista kulttuuria. Hansegård työskenteli Uumajan yliopiston ensimmäisenä saamelaisuuden professorina vuosina 1975–1979. Tässä tehtävässä hän seurasi Olavi Korhonen vuodesta 1983 lähtien. ==Julkaisuja== Useita lähteitä, mm. * Nils Erik Hansegård: Sámi-giella, gål'li-giella : lapsk kursbok. Stockholm : Sveriges Radio (1963). * Nils Erik Hansegård: Recent Finnish loanwords in Jukkasjärvi Lappish (1967). * Nils Erik Hansegård: Tvåspråkighet eller halvspråkighet? (1968). * Nils Erik Hansegård & Thomas Lundén: Tvåspråkighet eller halvspråkighet?. Bonnier (1968). * Nils Erik Hansegård: Finnish loanwords in Jukkasjärvi Lappish classified according to their meaning : supplement to Recent Finnish loanwords in Jukkasjärvi Lappish. Uppsala : Acta Universitatis Upsaliensis (1971). Sarja Studia Uralica et Altaica Upsaliensia, 6. * Nils Erik Hansegård: The Transition of the Jukkasjärvi Lapps from Nomadism to Settled Life and Farming. Uppsala : Uppsala universitet (1978). * Nils Erik Hansegård, Thomas Lundén, Outi Honkasalo, Riitta Matilainen & Päivi Skille: Kaksikielisiä vai puolikielisiä?. Ruotsinkielinen alkuteos: Tvåspråkighet eller halvspråkighet? Suomalaisen kirjallisuuden seura, 1979. ISBN 951-717-172-2. * Nils Erik Hansegård: Språken i det norrbottensfinska området (Languages in the Norrbotten Finnish region - 1988). Luleå : Högskolan i Luleå 1988. Sarja Arbetsrapport lärarutbildningarna, 3:1988. * Nils Erik Hansegård: Den norrbottensfinska språkfrågan : en återblick på halvspråkighetsdebatten (The Norrbotten Finnish language question - 1990). Sarja Uppsala multiethnic papers, ISSN 0281-448X; 19. ISBN 91-86624-38-5. * Nils Erik Hansegård: Dialekt eller språk? : om de västsamiska och norrbottensfinska skriftspråken (Dialect or Language? 2000). Finsk-ugriska institutionen, Uppsala universitet. Sarja URSUS : skriftserie utgiven av Finsk-ugriska institutionen i Uppsala, ISSN 1103-7024; 7. ISBN 91-973316-6-X. ==Lähteet== Luokka:Ruotsalaiset kielitieteilijät Luokka:Saamelaiskielten tutkijat Luokka:Ruotsalaiset professorit Luokka:Vuonna 1918 syntyneet Luokka:Vuonna 2002 kuolleet
Henrik Eklund

Claes Henrik Eklund (s. 20. helmikuuta 1961 Helsinki) on suomalainen, 1980-luvulla menestynyt kilpapurjehtija.Siukonen 2001 Eklund saavutti maailmanmestaruuskilpailuissa hopeaa E-jollien luokassa hänen maanmiehensä Tom Jungellin viedessä mestaruuden vuonna 1981. Vuonna 1988 Eklund sijoittui MM- kilpailuissa 470-luokassa Sebastian Blechinbergin kanssa 11:nneksi yhden sijan edellä saman vuoden olympialaisiin Suomen edustajaksi valittua paria Peter ja Johan von Koskull. Eklund oli olympialaisissa kaikkien luokkien varamiehensä. Euroopan-mestaruuskilpailuissa Eklund sijoittui 470-luokassa Blechinbergin kanssa kymmenen parhaan joukkoon vuonna 1985. Seuratasolla Eklund on edustanut Helsingfors Segelklubbia ja Kotkan Pursiseuraa. Eklund avioitui purjehduksen olympiaedustajan ja arvokisamitalistin Bettina Lemströmin kanssa. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1961 syntyneet Luokka:Elävät henkilöt